cyanic-selkie/wikianc huggingface dataset:
लद्दाख़
भूगोल
इस क्षेत्र में 45 मिलियन वर्ष पहले भारतीय प्लेट और यूरेशियन प्लेट के दबाव से पर्वतों का निर्माण हुआ। दबाव बढता गया और इस क्षेत्र में इससे भूकम्प भी आते रहे। जोजीला के पास पर्वत चोटियां 5000 मीटर से शुरू होकर दक्षिण-पूर्व की तरफ ऊंची होती जाती हैं और नुनकुन तक इनकी ऊंचाई 7000 मीटर तक पहुंच गई है।
सुरु और जांस्कर घाटी शानदार द्रोणिका का निर्माण करती हैं। सूरू घाटी में रांगडम सबसे ऊंचा आवासीय स्थान है। इसके बाद पेंसी-ला तक यह उठती ही चली जाती है। पेंसी-ला जांस्कर का प्रवेश द्वार है। कारगिल जोकि सुरू घाटी का एकमात्र शहर है, लद्दाख का दूसरा सबसे महत्वपूर्ण स्थान है। यह 1947 से पहले कारवां व्यापार का मुख्य स्थान था। यहां से श्रीनगर, पेह, पदुम और स्कार्दू लगभग बराबर दूरी पर स्थित हैं। इस पूरे क्षेत्र में भारी बर्फबारी होती है। पेंसी-ला केवल जून से मध्य अक्टूबर तक ही खुला रहता है। द्रास और मश्कोह घाटी लद्दाख का पश्चिमी सिरा बनाते हैं।
सिन्धु नदी लद्दाख की जीवनरेखा है। ज्यादातर ऐतिहासिक और वर्तमान स्थान जैसे कि लेह, शे, बासगो, तिंगमोसगंग सिन्धु किनारे ही बसे हैं। 1947 के भारत-पाक युद्ध के बाद सिन्धु का मात्र यही हिस्सा लद्दाख से बहता है। सिन्धु हिन्दू धर्म में एक पूजनीय नदी है, जो केवल लद्दाख में ही बहती है।
भारत में कराकोरम रेंज की सबसे पूर्व में स्थित सासर कांगडी सबसे ऊंची चोटी है। इसकी ऊंचाई 7672 मीटर है। लद्दाख में 857 वर्ग किमी लंबी सीमा में से केवल 368 वर्ग किमी अंतरराष्ट्रीय सीमा है, और शेष 489 वर्ग किमी वास्तविक नियंत्रण रेखा है।
लद्दाख रेंज में कोई प्रमुख चोटी नहीं है। पंगोंग रेंज चुशुल के पास से शुरू होकर पंगोंग झील के साथ साथ करीब 100 किलोमीटर तक लद्दाख रेंज के समानान्तर चलती है। इसमें श्योक नदी और नुब्रा नदी की घाटियां भी शामिल हैं जिसे नुब्रा घाटी कहते हैं। कराकोरम रेंज लद्दाख में उतनी ऊंची नहीं है जितनी बाल्टिस्तान में। कुछ ऊंची चोटियां इस प्रकार हैं- अप्सरासास समूह (सर्वोच्च चोटी 7245 मीटर), रीमो समूह (सर्वोच्च चोटी 7385 मीटर), तेराम कांगडी ग्रुप (सर्वोच्च चोटी 7464 मीटर), ममोस्टोंग कांगडी 7526 मीटर और सिंघी कांगडी 7751 मीटर। कराकोरम के उत्तर में कुनलुन है। इस प्रकार, लेह और मध्य एशिया के बीच में तीन श्रंखलाएं हैं- लद्दाख श्रंखला, कराकोरम और कुनलुन। फिर भी लेह और यारकन्द के बीच एक व्यापार मार्ग स्थापित था।
लद्दाख एक उच्च अक्षांसीय मरुस्थल है क्योंकि हिमालय मानसून को रोक देता है। पानी का मुख्य स्रोत सर्दियों में हुई बर्फबारी है। पिछले दिनों आई बाढ (2010 में) के कारण असामान्य बारिश और पिघलते ग्लेशियर हैं जिसके लिये निश्चित ही ग्लोबल वार्मिंग जिम्मेदार है।
द्रास, सूरू और जांस्कर में भारी बर्फबारी होती है और ये कई महीनों तक देश के बाकी हिस्सों से कटे रहते हैं। गर्मियां छोटी होती हैं यद्यपि फिर भी कुछ पैदावार हो जाती है। गर्मियां शुष्क और खुशनुमा होती हैं। गर्मियों में तापमान 3 से 35 डिग्री तक तथा सर्दियों में -20 से -35 डिग्री तक पहुंच जाता है।
भूभाग का वर्गीकरण
जनसांख्यिकी
बौद्ध- 64.56 % हिन्दू- 17.14 % मुसलमान- 14.28 % सिख- 2.36 % इसाई- 0.49 % अन्य- 1.48 %
जीव-जन्तु एवं वनस्पतियाँ
यह क्षेत्र शुष्क होने के कारण वनस्पति विहीन है। यहां जानवरों के चरने के लिए कहीं-कहीं पर ही घास एवं छोटी-छोटी झाड़ियां मिलती है। घाटी में सरपत,विलो एवं पॉपलर के उपवन देखे जा सकते हैं। ग्रीष्म ऋतु में सेब,खुबानी एवं अखरोट जैसे पेड़ पल्लवित होते हैं। लद्दाख में पक्षियों की विभिन्न प्रजातियां नजर आती हैं, इनमें रॉबिन, रेड स्टार्ट,तिब्बती स्नोकोक, रेवेन यहां खूब पाए जाने वाले सामान्य पक्षी है।
लद्दाख के पशुओं में जंगली बकरी, जंगली भेड़ एवं याक,विशेष प्रकार के कुत्ते,आदि पाले जाते हैं।इन पशुओं को दूध,मांस,खाल प्राप्त करने के लिए पाला जाता है।
एंटीवायरस सॉफ्टवेयर की सूची
एक तुलनात्मक तालिका के रूप में उल्लेखनीय एंटीवायरस सॉफ्टवेयर की यह सूची है।
ऑनलाइन
यह केवल उन एंटीवायरस की सूची है जो कि केवल ऑनलाइन संसूचन के रूप में उपलब्ध है।
मसूद अब्बास
मसूद अब्बास एक राजनीतिज्ञ है पाकिस्तान के राष्ट्रीय विधानसभा में | वह NA-7 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
प्रेमजोगिनी
भारतेंदु हरिश्चंद्र द्वारा रचित्  प्रेम्जोगिनी  का काशी के छायाचित्र या दो भले बुरे फोटोग्राफ नाम से प्रथम संस्करण प्रकाशित हुआ था। हरश्चिंद्र चंद्रिका नामक पत्रिका में इसका प्रकाशन 1874 ई. से आरम्भ हुआ था। प्रस्तुत पाठ ‘चंद्रिका’ के अनुसार है।
कथानक
यह नाटक उस समय के काल का ठीक नमूना दिखाता है। यह नाटक उस समय की नई और् पुरानी दोनों रीतियों के दर्शन् कराता है।
अमानीगंज, अयोध्या
अमानीगंज (Amaniganj) भारत के उत्तर प्रदेश राज्य के अयोध्या ज़िले की मिल्कीपुर तहसील में स्थित एक बस्ती है।
बांग्लादेश क्रिकेट टीम का दक्षिण अफ्रीका दौरा 2017
बांग्लादेश क्रिकेट टीम सितंबर और अक्टूबर 2017 में दक्षिण अफ्रीका का दौरा करने के लिए दो टेस्ट, तीन एक दिवसीय अंतर्राष्ट्रीय (वनडे) और दो ट्वेंटी-20 अंतरराष्ट्रीय (टी20ई) मैच खेलेगा। यह नौ साल में दक्षिण अफ्रीका का पहला दौरा होगा। श्रृंखला के आगे, फाफ डू प्लेसी को दक्षिण अफ्रीका की एकदिवसीय टीम का कप्तान नियुक्त किया गया, एबी डी विलियर्स की जगह, इसलिए तीनों प्रारूपों में दक्षिण अफ्रीका का नेतृत्व किया। हालांकि, डु प्लेसी को तीसरे एकदिवसीय मैचों के दौरान टी20ई श्रृंखला से बाहर होने का कारण चोट लग गई, जबकि जेपी डुमिनी ने उन्हें कप्तान के रूप में जगह दी।
दक्षिण अफ्रीका ने टेस्ट श्रृंखला 2-0, वनडे श्रृंखला 3-0 और टी20ई श्रृंखला 2-0 जीती।
पैन्ड्रा नवाबपुर गाँव, अतरौली (अलीगढ़)
पैन्ड्रा नवाबपुर अतरौली, अलीगढ़, उत्तर प्रदेश स्थित एक गाँव है।
असफंदियार वाली खान
असफंदियार वाली खान एक राजनीतिज्ञ है पाकिस्तान के राष्ट्रीय विधानसभा में | वह NA-9 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
कटवार (हरियाणा)
कटवार हरियाणा के भिवानी जिले का एक ग्राम पंचायत है।
केन्द्रीय सांख्यिकीय संगठन
केन्द्रीय सांख्यिकीय संगठन (अंग्रेज़ी:सेंट्रल स्टैटिस्टिकल ऑर्गैनाइज़ेशन) भारत में सांख्यिकीय गतिविधियों के समन्वय एवं सांख्यिकीय मानकों के विकास एवं अनुरक्षण हेतु उत्तरदायी संगठन है। इसके संग एक सुव्यवस्थित ग्राफ़िकल इकाई भी सहायक है। इस संगठन का मुख्यालय नई दिल्ली में स्थित है। यह संगठन सांख्यिकी एवं कार्यक्रम क्रियान्वयन मंत्रालय, भारत सरकार के अंतर्गत्त कार्य करता है।
केंद्रीय सांख्यिकीय कार्यालय का प्रमुख महानिदेशक होता है महानिदेशक होते हैं जो राष्ट्रीय लेखा प्रभाग, सामाजिक सांख्यिकी प्रभाग, अर्थ-सांख्यिकी प्रभाग, प्रशिक्षण प्रभाग और समन्वय एवं प्रकाशन प्रभाग का कार्य देखते हैं।
केंद्रीय सांख्यिकीय कार्यालय, सरदार पटेल भवन, संसद मार्ग, नई दिल्ली में स्थित है। सीएसओ का औद्योगिक सांख्यिकी स्कंध कोलकाता में स्थित है। संगणक केंद्र भी सीएसओ के अंतर्गत आता है जो आर.के. पुरम, नई दिल्ली में स्थित है।
मैंडागुडिपेट, तिर्यानि मण्डल
मैंडागुडिपेट, तिर्यानि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
कलामंडलम कल्याणिकुट्टी अम्मा
कलामंडलम कल्याणिकुट्टी अम्मा (1915-1999) दक्षिणी भारत में केरल से युगान्तरकारी मोहिनीअट्टम नृत्यांगना थी। वह राज्य के मलप्पुरम जिले में थिरुनावया की निवासी थी। उन्होंने मोहिनीअट्टम को शोकयुक्त, निकट-विलुप्त अवस्था से मुख्यधारा के भारतीय शास्त्रीय नृत्य में पुनर्जीवित करने में महत्वपूर्ण भूमिका निभाई। साथ ही उन्होंने इसे औपचारिक संरचना और अलंकरण भी प्रदान किया।
कल्याणिकुट्टी अम्मा, केरल कलामंडलम के शुरुआती छात्रों में से एक थी, उनका विवाह दिवंगत कथकली उस्ताद पद्म श्री कलामंडलम कृष्णन नायर से हुआ था।
कल्याणिकुट्टी अम्मा को केरल संगीत नाटक अकादमी पुरस्कार और केन्द्रीय संगीत नाटक अकादमी पुरस्कार, दोनों ही मिले थे। 12 मई 1999 को त्रिपुनिथुरा (जहाँ युगल बसे थे) में 84 वर्ष की आयु में उनका निधन हो गया। उनका बेटा कलसाला बाबू सिनेमा और टेलीविजन अभिनेता थे, जबकि उनकी पोती स्मिथा राजन प्रसिद्ध मोहिनीअट्टम कलाकार हैं। उन्हें प्रसिद्ध कवि वल्लथोल नारायण मेनन से 'काव्यत्री' पुरस्कार मिला।
जीवन परिचय
कलामंडलम कल्याणी कुट्टी अम्मा  केरल राज्य के मल्लपुरम जिले के थिरुनावाया ग्राम की निवासी थीं।उनके पति स्वर्गीय कथकली उस्ताद पद्मश्री कलामंडलम कृष्णन नायर थे। कल्याण मंडलम कल्याणी कुट्टी अम्मा ने लुप्त प्राय भारतीय संस्कृति की अमूल्य धरोहर मोहिनीअट्टम शास्त्रीय नृत्य को पुनर्जीवित किया और उसका  विस्तार किया। वे केरल मंडलम की आरंभिक बैच की छात्रा थीं। मोहिनीअट्टम शास्त्रीय नृत्य लगभग विलुप्ती के कगार पर थी। कल्याणी कुट्टी अम्मा के अनुसार मोहिनीअट्टम शास्त्रीय नृत्य ऐतिहास और नृत्य संरचना की दस्तावेज है। कल्याणी कुट्टी अम्मा को मोहनी अट्टम नृत्य की माता का दर्जा दिया जाता है क्योंकि केरल की इस नृत्य शैली को शास्त्रीय नृत्य की मुख्यधारा में लाने का श्रेय इन्हें  जाता है। कल्याणी अम्मा ने   मोहिनीअट्टम नृत्य शैली के पीछे छिपे पौराणिक रहस्य को भी  बताया। उन्हों ने मोहिनीअट्टम नृत्य शैली की व्याख्या स्वर्ग सुंदरी व नारियों द्वारा द्वारा किए जाने वाले नृत्य् के रूप में की।  कल्याणी कुट्टी अम्मा ने मोहिनीअट्टम  नृत्य को 20 साल वर्ष की उम्र के बाद सीखना आरंभ किया था। तत्कालीन समय में कुलीन परिवारों में छोटी बच्चियों द्वारा कम आयु में नृत्य  सीखने की अनुमति नहीं दी जाती थी। इससे पूरे परिवार के लिए शर्म की बात मानी जाती थी। कलामंडलम से नृत्य शिक्षा पूर्ण करने के बाद कवि वल्लतथोल  ने उन्हें मोहिनीअट्टम नृत्य को समाज में सम्मान का दर्जा और उचित स्थान दिलाने की जिम्मेदारी सौंपी। इस नृत्य को पुनर्जीवित करने और समाज में उच्च दर्जा दिलाने के लिए वे अनेकों अनेक मंदिरों में गई। वहाँ के शिलालेखों को पढ़ा और वहां की मंदिर नर्तकीयों  यानी थेवाडीची से मिली और जानकारियां एकत्रित की।  अपनी सारी एकत्रित जानकारियों को उन्होंने  दो अलग अलग पुस्तकों में प्रकाशित किया। ये पुस्तकें आज मोहिनीअट्टम नृत्य शैली की महत्वपूर्ण प्रमाणिक दस्तावेज मानी जाती है। मृत्य परंपरा को आगे बढ़ाने में उनकी छात्राअों ने भी सहयोग दिया जिनमें मृणालिनी साराभाई अौर स्मिता राजन ( उनकी पौत्री)  का नाम उल्लेखनीय है। [4)'''
महत्वपुर्ण उपलब्धियां
कल्याण कट्टी अम्मा की अनेक और महत्वपूर्ण उपलब्धियां है। 1938 में महाकवि श्री  वल्लथोल ने कविता के क्षेत्र में उनकी कविताओं की उत्कृष्टता को देख  "कवित्री"  की उपाधि दी । 1940 में उनकी शादी श्री से हुई। उन्होनें 1952 में केरल के अलुवा में “कलालायम”  की स्थापना की। जिससे 1959 कोचीन के त्रिपुनिथुरा मैं स्थानांतरित किया गया । 1972 में उन्हें   केंद्र संगीत नाटक अकादमी से फैलोशिप मिली।  1974 में संगीत नाटक अकादमी  ऑल संगीत नाटक अकादमी मोहिनीअट्टम नृत्य शैली में अमूल्य योगदान देने के लिए सम्मानित किया गया। 1986 में केरल कलामंडलम ने उन्हें से सम्मानित किया। 1997 में भारतीय शास्त्रीय नृत्य की दुनिया में काम के लिए मध्यप्रदेश शासन द्वारा कालिदास पुरस्कार से सम्मानित किया गया।  उनके  मृत्यु के साथ, उनके जीवन की   यह बहुमूल्य यात्रा यात्रा 1999 समाप्त हो गई। उनकी विरासत मोहिनीअट्टम नृत्य उनके छात्रों के द्वारा आज भी  सुरक्षित रुप से आगे बढ़ाया जा रहा  है।
रामचन्द्र देहलवी
पंडित रामचन्द्र देहलवी (8 अप्रैल 1881 ई -- 2 फरवरी सन् 1968 ई) आर्यसमाज के विद्वान थे जो शास्त्रार्थ के लिए प्रसिद्ध हैं। वे वैदिक धर्म और इसके सिद्धान्तों सहित इस्लाम और ईसाई मत के ग्रन्थों के भी एक अधिकारी विद्वान थे। वे इनकी समीक्षा बहुत प्रभावशाली एवं तथ्यपूर्ण रीति से करते थे। वह इन मतों की मान्यताओं पर विपक्षी विद्वानों से शास्त्रार्थ भी करते थे। इन मतों की मान्यताओं पर उनके प्रवचन देश भर की आर्यसमाजों में हुआ करते थे। उनकी इस योग्यता और उनके लिखे ग्रन्थों ने उन्हें आर्यसमाज का एक उच्च योग्यता का महनीय व विश्वसनीय विद्वान सिद्ध किया था।
पंडित रामचन्द्र देहलवी का जन्म दिनांक 8-4-1881 तदनुसार चैत्र शुक्ल नवमी सम्वत् 1938 विक्रमी को मध्य प्रदेश के नीमच स्थान पर हुआ था। पिता का नाम मुन्शी छोटेलाल तथा माता का श्रीमती रामदेई था। रामनवमी के दिन जन्म लेने के कारण आपका नाम 'रामचन्द्र' रखा गया था।
बचपन से ही आपकी बुद्धि कुशाग्र थी। आपकी प्रारम्भिक शिक्षा मध्य प्रदेश के नीमच के एक विद्यालय में हुई। आपने मिडिल अर्थात् आठवीं की परीक्षा डी.ए.वी. स्कूल अजमेर से उत्तीर्ण की थी। इसके बाद आप इन्दौर में जाकर पढ़े और यहां मैट्रिक की परीक्षा प्रथम श्रेणी में उत्तीर्ण की। आपने विद्यालीय शिक्षा मैट्रिक तक ही प्राप्त की थी। 18 वर्ष की आयु में दिल्ली निवासी कमला देवी जी से आपका विवाह हुआ। अब अपनी पत्नी व परिवार के जीवन निर्वाह का भार आप पर आ पड़ा था।
विवाह के बाद आप दिल्ली आ गये। यहां आपके श्वसुर की सुनार की दुकान थी। यह इनका पारिवारिक व्यवसाय था। दिल्ली में देहलवी जी ने रैली ब्रदर्स नामक एक अंग्रेजी फर्म में 15 रुपये मासिक वेतन पर कार्य किया। रैली ब्रदर्स, दिल्ली में कार्य करते हुए एक बार आपको अवकाश पर रहना पड़ा। लौटने पर मालिक ने कारण पूछा तो आपने उसे कारण बताया। फर्म के स्वामी ईसाई थे। उन्हें अवकाश लेने पर आपत्ति थी। अतः आपने उसे दो टूक उत्तर दिया कि ईसाई मत के ग्रन्थ बाइबिल के अनुसार ईश्वर ने सृष्टि बनाने के बाद सातवें दिन रविवार को आराम किया था। यह एक प्रकार की छुट्टी व अवकाश ही तो था। इस कहा-सुनी के कारण आपको नौकरी का त्याग करना पड़ा और आपने अपने श्वसुर की दुकान पर स्वर्णकारी का काम करना आरम्भ कर दिया। इस कार्य को करते हुए आपको कार्य में सफलता के साथ लोकप्रियता भी प्राप्त हुई। जब सन् 1917 में आपकी आयु 36 वर्ष थी तब आपकी धर्मपत्नी कमलादेवी जी का निधन हो गया। आप़का स्वास्थ्य एवं व्यक्तित्व प्रभावशाली था। आपको विवाह के अनेक प्रस्ताव प्राप्त हुए परन्तु आप दूसरे विवाह के लिये सहमत नहीं हुए। आपने अपनी पत्नी के निधन के समय उसके शव के सम्मुख यह संकल्प लिया था कि जिस दृष्टि से मैंने तुम्हें अर्थात् कमलादेवी जी को देखा है उस दृष्टि से अब किसी नारी को नहीं देखूंगा। पत्नी की मृत्यु के बाद आपने अपना अधिकांश समय आर्यसमाज के वैदिक साहित्य के अध्ययन व प्रचार कार्यों में व्यतीत किया।
इन्हीं दिनों ईसाई व मुस्लिम मत के विद्वान दिल्ली के फव्वारा चैक पर सप्ताह में दो दिन अपने-अपने मत का प्रचार किया करते थे। इस प्रचार में वैदिक धर्म किंवा सनातन पौराणिक मत की आलोचना रहा करती थी और स्वमतों का गुणगान हुआ करता था। पं. रामचन्द्र देहलवी जी एक श्रोता के रूप में इन व्याख्यानों को सुनते थे। इनमें वैदिक धर्म की आलोचना को सुनकर उनको ग्लानि व क्षोभ होता था। इस मनोस्थिति ने उन्हें इन मतों के धार्मिक साहित्य का अध्ययन करने और उनकी मिथ्या आलोचनाओं का प्रतिवाद करने की प्रेरणा की। उन्होंने अपने अध्ययन को इन मतों के साहित्य पर केन्द्रित किया। एक अच्छे प्रभावशाली वक्ता की तैयारी कर आप मैदान में उतरे और उसी स्थान पर नियमित अर्थात् प्रतिदिन उन्होंने वैदिक धर्म के मण्डन तथा ईसाई व मुस्लिम विद्वानों की आलोचनाओं का उत्तर व खण्डन करना आरम्भ कर दिया।
पं. रामचन्द्र देहलवी जी के व्याख्यानों से पादरियों एवं मौलवियों की मजलिस उखड़ने लगी। देहलवी जी के व्याख्यान सुनने वालों की संख्या भी अधिक होने लगी जिससे फव्वारा चैक पर यातायात में बाधा आने लगी। इस कारण पुलिस के अधिकारियों ने पंडित जी के व्याख्यानों के लिये निकटवर्ती गांधी ग्राउण्ड स्थान को निर्धारित किया। आर्यसमाज के विद्वानों ने लिखा है कि सन् 1910 से सन् 1924 तक के लगभग 14 वर्षों तक देहलवी जी ने इसी स्थान पर बिना किसी व्यवधान अर्थात् नियमित रूप से व्याख्यान दिये। ऐसा उदाहरण हमारे किसी अन्य विद्वान के जीवन में देखने को नहीं मिलता। लगातार 14 वर्ष तक व्याख्यान देना अपने आप में एक रिकार्ड है। यह योग्यता व उपलब्धि आर्यसमाज के शायद किसी विद्वान के जीवन में प्राप्त नहीं हुई। इसी अवधि में आपकी पत्नी एवं एक पुत्र का निधन हुआ परन्तु उससे कोई बाधा आपके व्याख्यानों के क्रम में नहीं आई।
देहलवी ने एक अपंग हाफिज जी को अपना गुरु बनाया था और उनसे विधिवत कुरान का अध्ययन किया था। कुरान सहित ईसाई मत की पुस्तकों का गहन ज्ञान प्राप्त कर लेने के बाद ही पण्डित जी पादरियों तथा मौलवियों से शास्त्रार्थ करने में प्रवृत्त हुए थे। उन्हें सभी शास्त्रार्थों में सफलता व विजय प्राप्त हुई थी। देहलवी जी ने जो शास्त्रार्थ किये वह संख्या की दृष्टि से बहुत अधिक हैं और इसके साथ ही वह रोचक, शिक्षाप्रद एवं ज्ञानवर्धक भी हैं। देहलवी जी वैदिक आर्य विद्वान थे और पूरे आर्यजगत सहित सभी मतों के धार्मिक विद्वानों में उनकी योग्यता का डंका बजता था। उच्च कोटि के विद्वान, ईश्वर और वेद को समर्पित, ऋषि दयानन्द के आदर्श भक्त एवं वेद प्रचार के लिये मनसा-वाचा-कर्मणा समर्पित देहलवी जी को पूरे देश की आर्यसमाजों में उपदेश व व्याख्यानों के लिये वेद प्रचारार्थ आमंत्रित किया जाता था। यह उनकी योग्यता का समुचित उपयोग भी था। हैदराबाद मुस्लिम रियासत की प्रजा हिन्दू बहुसंख्यक थी। वहां आर्यसमाज का अच्छा प्रभाव था। वहां वैदिक धर्म के प्रचार व व्याख्यानों से चहुं ओर धर्म विषयक जागृति एवं हलचल उत्पन्न हुई। हैदराबाद रियासत के निजाम ने पण्डित जी के प्रमाणों व सत्य मान्यताओं से युक्त व्याख्यानों से डर कर उनके रियासत में व्याख्यान देने पर प्रतिबन्ध लगा दिया था। यहां तक की उनको रियासत से निष्कासित भी किया था। 2 फरवरी सन् 1968 को 87 वर्ष की आयु में उनका दिल्ली में निधन हुआ था।
कृतियाँ
पं. रामचन्द्र देहलवी ने आर्यसमाज के साहित्यिक भण्डार में अपनी ज्ञान प्रसूता लेखनी से महत्वपूर्ण योगदान किया वा उसमें वृद्धि की। उनकी प्रसिद्ध पुस्तकों के नाम हैं 1- दो सनातन सत्तायें,
2- सत्यार्थप्रकाश के चतुर्दश समुल्लास में उद्धृत र्कुआन की आयतों का देवनागरी में उल्था और अनुवाद (सन् 1945),
3- ईश्वर सिद्धि,
4- ईश्वरोपासना,
5- धर्म और अधर्म,
6- ईश्वर में अविश्वास क्यों?,
7- विद्यार्थी और सदाचार,
8- ईश्वर की पूजा का वैदिक स्वरूप,
9- इंजील के परस्पर विरोधी वचन,
10- पौराणिकों से शास्त्रार्थ का विषय निश्चित करते समय ध्यान में रखने योग्य बातें,
12- आर्यसमाज की मान्यतायें,
13- आर्यसमाज के मन्तव्य,
14- कुरान का अनुवाद (सूर ए बकर और सूर ए फातिहा),
15- रामचन्द्र देहलवी लेखावली (1968),
18- वेद का इस्लाम पर प्रभाव।
आर्यजगत के प्रसिद्ध विद्वान प्रा. राजेन्द्र जिज्ञासु ने ‘‘प. रामचन्द्र देहलवी व उनका वैदिक दर्शन” एक 367 पृष्ठीय ग्रन्थ की रचना की है। इसका प्रकाशन सन् 2008 में आर्य प्रकाशक ‘विजयकुमार गोविन्दराम हासानन्द, नई सड़क, दिल्ली’ से हुआ था। इस ग्रन्थ में पंडित जी के कुछ ग्रन्थों ‘दो सनातन सत्तायें’, ‘कुर्आन में इति कठोर वाक्य’, ‘ईश्वर की सत्ता’ आदि का समावेश भी है। इसके साथ ही इस पुस्तक अनेक महत्वपूर्ण अध्याय हैं।
प्रा. जिज्ञासु ने अपनी उपर्युक्त पुस्तक में पं. रामचन्द्र देहलवी जी पर हिन्दी साहित्य तथा देश के जाने माने साहित्यकार, पत्रकार, इतिहास लेखक, प्राध्यापक, आयुर्वेदाचार्य प्रो. चतुरसेन शास्त्री जी का एक पुराना संक्षिप्त लेख दिया है। वह लिखते हैं
अफताब अहमद खान शेरपाओ
अफताब अहमद खान शेरपाओ एक राजनीतिज्ञ है पाकिस्तान के राष्ट्रीय विधानसभा में | वह NA-8 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
अमसिन
अमसिन (Amsin) भारत के उत्तर प्रदेश राज्य के अयोध्या ज़िले में स्थित एक नगर है।
महान सोवियत ज्ञानकोश
महान सोवियत ज्ञानकोश या महान सोवियत विश्वकोश (रूसी: Большая советская энциклопедия, या БСЭ; लिप्यन्तरण बोल्शाया सोवेत्सकाया एंटसिक्लोपीडिया) रूसी भाषा का सबसे बड़ा और, दुनिया के सबसे व्यापक ज्ञानकोशों में से एक है, जिसे पूर्ववर्ती सोवियत संघ द्वारा 1926 से लेकर 1990 तक जारी किया गया था और 2002 के बाद इसे फिर से बोल्शाया रोसियस्काया एंटसिक्लोपीडिया या "महान रूसी ज्ञानकोश" के नाम से जारी किया गया।
अरुणा नन्दिनी
अरुणा नन्दिनी एक तमिल उपन्यासकार हैं। उनकी पहली लघु कहानी "मधुमती "ी देवी पत्रिका में प्रकाशित हुई थी और उनका पहला उपन्यास" नाज़ाई वानिला" रानी मुथु में प्रकाशित हुआ था । उन्होंने लगभग 50 लघु कहानियाँ लिखी हैं जो अमुथासुरबी, मंगई मलार, रानी, देवी, सवि और नन्दिनी में प्रकाशित हुई हैं।  उन्हें प्रकाशक देवी द्वारा 'कलई मगल एंड द मिनी थोदर अवार्ड' से कुरुओवेल पुरस्कार से सम्मानित किया गया है।  उनकी छोटी कहानियों में से एक को सराहाया गया और 1990 के दशक के दौरान सिंगापुर सिलेबस में शामिल किया गया।
मौलाना मुहम्मद कासीम
मौलाना मुहम्मद कासीम एक राजनीतिज्ञ है पाकिस्तान के राष्ट्रीय विधानसभा में | वह NA-10 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
पुदुचेरी के कोम्यूनों की सूची
भारत के पुदुचेरी केन्द्र-शासित प्रदेश को प्रशासन की दृष्टि से दस कोम्यूनों (communes) में विभाजित करा गया है। प्रत्येक कोम्यून का प्रशासन-भार एक कमिश्नर पर होती है। पुदुरेची की दस कम्यूनों में से पाँच पुदुचेरी ज़िले और पाँच कारईकाल ज़िले में हैं।
पुदुचेरी ज़िला
पुदुचेरी ज़िले में दो ब्लॉक (सामुदायिक विकास खंड) के अंतर्गत पाँच कोम्यून और 71 ग्राम पंचायत हैं।
कारईकाल ज़िले में एक ब्लॉक (सामुदायिक विकास खंड) के अंतर्गत पाँच कोम्यून और 27 ग्राम पंचायत हैं।
खवाजा मुहम्मद खान होती
खवाजा मुहम्मद खान होती एक राजनीतिज्ञ है पाकिस्तान के राष्ट्रीय विधानसभा में | वह NA-9 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
इन्द्र बहादुर खरे
प्रोफेसर इन्द्र बहादुर खरे (16 दिसम्बर 1922–13 अप्रैल 1953) हिन्दी कवि थे। 'भोर के गीत' नामक उनकी कृति प्रसिद्ध है।
बांग्लादेश महिला क्रिकेट टीम का दक्षिण अफ्रीका दौरा 2018
बांग्लादेश की महिला क्रिकेट टीम वर्तमान में मई 2018 में दक्षिण अफ्रीका की महिला क्रिकेट टीम से खेल रही है। इस दौरे में पांच महिला एक दिवसीय अंतरराष्ट्रीय (मवनडे) और तीन महिला ट्वेंटी-20 अंतरराष्ट्रीय (मटी20ई) शामिल हैं।  दौरे से पहले, बांग्लादेश क्रिकेट बोर्ड (बीसीबी) ने तीस खिलाड़ियों की प्रारंभिक टीम का नाम दिया।
खानजादा खान
खानजादा खान एक राजनीतिज्ञ है पाकिस्तान के राष्ट्रीय विधानसभा में | वह NA-11 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
सूचकांक
भारतमें उद्योगों का वितरण समरूप नहीं है। उद्योग कुछ अनुकूल अवस्थितिक कारकों से कुछ निश्चित स्थानों पर केंद्रित हो जाते हैं। उद्योगों के समूहन को पहचानने के लिए कई सूचकांकों का उपयोग किया जाता है जिनमें प्रमुख हैं-
राजबोंग्शी भाषा
राजवंशी या कामता या रंगपुरी पूर्वोत्तर भारत, उत्तर बांग्लादेश, और नेपाल के पूर्वी भागों में राजबोंग्शी समुदाय द्वारा बोली जाने वाली एक हिन्द-आर्य भाषा है। इसे बोलने वाले कई लोग कोच भाषा भी बोलते हैं तथा अक्सर बंगाली या असमिया भाषाओं को भी बोल-समझ सकते हैं।
इस भाषा के विभिन्न नाम हैं, जैसे राजवंशी, कामतापुरी, रंपुरी, गोवालपारीया, राजबोंग्शी, सृर्जापुरी, पोलिया और ताजपुरी।राजवंशी भाषा बांला और असमीया भाषा से मिलतती-जुलती भाषा है। राजवंशियों के भावैया गीत को 'बंगला गीत' भी कहा जाता है। भावैया गीत राजवंशियों की पहचान है।
नेछवा
नेछवा ग्राम सीकर से पश्चिम दिशा में, सीकर से 40 किमी दूरी व सालासर से 20 किमी दूरी पर, सीकर सालासर-सुजानगढ़ राज्य मार्ग 20 पर स्थित है। यह एक नव गठित  पंचायत समिति मुख्यालय है।
जनसंख्या आंकड़े
कुल परिवारों की संख्या 1196 है। गाँव में 0-6 आयु वर्ग के बच्चों की आबादी 1250 है जो गाँव की कुल जनसंख्या का 16.89 % है। गाँव का औसत लिंग अनुपात 1015 है जो राजस्थान राज्य के औसत 928 से अधिक है। जनगणना के अनुसार  नेछवा के लिए बाल लिंग अनुपात 900 है, जो राजस्थान के औसत 888 से अधिक  है।
साक्षरता
नेछवा की साक्षरता दर 62.99% है, जो राज्य के औसत 66.11% से कम है। पुरूष साक्षरता दर 53.26% व महिला साक्षरता दर 57.61% है।
अवस्थिति
सीकर से पश्चिम दिशा में 27.616957,74.766861 निर्देशांक पर स्थित है। ग्राम का कुल क्षेत्रफल 1729 हेक्टेयर है।
इतिहास
पंचायत में अन्य गांव-स्वामी की ढाणी, नेछवा।
प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।
अन्तरराष्ट्रीय नागर विमानन सम्मेलन
अन्तरराष्ट्रीय नागर विमानन सम्मेलन, इसे शिकागो सम्मेलन भी कहते हैं, ने अन्तर्राष्ट्रीय नागर विमानन संगठन (ICAO) की स्थापना की। ICAO विश्वव्यापी हवाई यात्रा का नियंत्रण्, नियमन और स्मन्वयन करता है। यही इसके नियम इत्यादि भी बनाता है।
अनुलग्नक
इस सम्मेलन का आठ अनुलग्नक परिणाम हैं। इनमें मानक और अनुशंसित प्रयोग यानि standards and recommended practices (SARPs) दिये हुए हैं। इनका संशोधन ICAO द्वारा होता है, और निम्न प्रकार से है:
Annex 5, Units of Measurement to be Used in Air and Ground Operations, named in its Table 3-3 three "non-SI alternative units permitted for temporary use with the SI": the foot (for vertical distance = altitude), the knot (for speed), and the nautical mile (for long distance).
छत्तीसगढ़ की मिट्टी
चट्टानों के टूटने-फूटने तथा उनमें भौतिक एवं रासायनिक परिवर्तन के फलस्वरुप जो तत्व एक अलग रूप ग्रहण करता है, वह अवशेष ही मिट्टी है। छत्तीसगढ़ में मिट्टियों में विविधता पायी जाती है। इसे निम्न भागों में बाटा जा सकता हैः-
लाल और पीली मिट्टी
यह संपूर्ण छत्तीसगढ़ राज्य में वस्तृत है। इस वर्ग की मट्टियां प्राचीन युग की ग्रेनाइट शिष्ट चट्टानों पर ही विकसीत हुई हैं तथा यह भी माना जाता है कि इसकी उत्पत्ति गोंडवाना चट्टान से हुई है, जिसमें बाल, पत्थर, शैल इत्यादि पाये जाते हैं। आवश्यक ह्यूमस व नाइट्रोजन की कमी के कारण इसकी उर्वरता कम होती है। प्रदेश में यह मिट्टी महानदी बेसिन के पूर्वी जिलों सरगुजा, बिलासपुर, जांजगीर, रायगढ़, जशपुर, रायपुर, धमतरी, कोरिया, महासमुंद, कांकेर, दंतेवाड़ा व बस्तर में विस्तृत है।
लैटेराइट मिट्टी (भाठा)
इसे बंजर भूमि भी कहा जाता है। इस मिट्टी का निर्माण निछालन (litching) विधि से होता है। इस मिट्टी में अम्लीयता की अधिकता होती है अतः यह मिट्टी कृषि के लिए अधिक उपयोगी नहीं है। इसका उपयोग अधिकतर भवन निर्माण कार्य में किया जाता है क्योंकि यह कठोर प्रकृति की होती है, इसका कारण है इसमें उपस्थित एल्यूमीनियम और लौह । इसमें ज्यादातर बागानी फसलों का उत्पादन किया जाता है। इसका pH मान लगभग 5.2 होता है।
काली मिट्टी
काली मिट्टी रायपुर जिले के मध्य क्षेत्र, बिलासपुर व राजनांदगॉव जिले के पश्चिमी भाग, कवर्धा जिले में पायी जाती है। लोहा तथा जीवांश की उपस्थिति के कारण मिट्टी का रंग काला होता है। पानी पड़ने पर यह मिट्टी चिपकती है तथा सूखने पर बड़ी मात्रा में दरारें पड़ती हैं। यह मिट्टी ज्वालामुखी द्वारा निःसृत लावा शैलों के तोड़-फोड़ से बनने के कारण अनेक खनिज तत्व मिलते हैं। इसमें मुख्यतः लोहा, मैग्नीशियम, चूना तथा एल्युमिना खनिजों तथा जीवांशों की पर्याप्तता तथा फॉस्फोरस, नाइट्रोजन, पोटाश का अभाव होता है।
इस मिट्टी को कन्हार/भर्री/रेगुर मिट्टी भी कहा जाता है। इसका रंग काला या गहरा भूरा होता है,जो इसमें मौजूद फेरिक टाइटेनियम के कारण होता है। इसकी जलधारण क्षमता सर्वाधिक होती है, क्योंकि इसमें चिका की मात्रा 50-55% तक मौजूद होती है। यह क्षारीय प्रकृति की होती है, जिसमें इसका pH मान 7.6 के लगभग होता है। यह सबसे उपजाऊ मिट्टी है । इसमें पानी की कमी होने पर दरारें पड़ जाती हैं। यह आरंग-II श्रृंखला से संबंधित है।
लाल - बलुई मिट्टी
दुर्ग, राजनांदगांव, पश्चिमी रायपुर तथा बस्तर संभाग में इसका विस्तार है। इसके रवे महीन तथा रेतीले होते हैं। इसमें लाल हेमेटाइट और पीले लिमोनाइट या DEVलोहे के आक्साइड के मिश्रण के रूप में होने से लाल, पीला या लालपन लिये हुये रंग होता है। इसमें लोहा, एल्युमिना तथा कार्ट्ज के अंश मिलते हैं।
लाल बलुई मिट्टी को स्थानीय भाषा में रेतीली या टिकरा ी मिट्टी के नाम से जाना जाता है इसमें मुख्य फसल के रूप में कोदो कुटकी जैसे मोटा अनाज  लिया जाता है। इस मिट्टी की प्रकृति अम्लीय होती है। छत्तीसगढ़ में यह मिट्टी 25-30प्रतिशत पाया जाता है।
लाल-दोमट मिट्टी
दक्षिणी-पूर्वी बस्तर जिले में यह मिट्टी पायी जाती है। इसका निर्माण नीस, डायोराइट आदि चीकाप्रधान व अम्लरहित चट्टानों द्वारा होता है। स्थानीय आधार पर यहाँ पायी जाने वाली मिट्टी कन्हार, मटासी, डोरसा, भठा एवं कछार हैं। छत्तीसगढ़ में पायी जाने वाली मिट्टियों में सर्वत्र धान पैदा किया जाता है, क्योंकि यह धान की फसल के लिये आदर्श होती हैं। अतः छत्तीसगढ़ को धान का कटोरा कहा जाता है।
भवभूषण मित्र
वे अलीपुर बम काण्ड में अभियुक्त बनाये गये थे। वे बहुत दिनों तक आत्मगोपन की स्थिति में रहे। बाद में मुम्बई बन्दरगाह से गिरफ्तार किये गये और एक अन्य मामले में भी उन पर अभियोग चला। बाद के समय में वे वे संन्यासी का जीवन जिये तथा स्वाधीनता आन्दोलन के क्रान्तिकारियों के लिये प्रत्यक्ष या परोक्ष रूप से प्रेरणा देते रहे।
अम्बर गुरंग
अंबर गुरुंग ( नेपाली : अम्बर गुरुङ फरवरी 26, 1938 - 7 जून, 2016) एक नेपाली, संगीतकार , गायक, और गीतकार थे। उन्होंने नेपाल के राष्ट्रगान , " सयौं थुँगा फूलका " की रचना की।
प्रारंभिक जीवन
महासंगीतकार (महान संगीतकार) अंबर गुरुंग दार्जिलिंग, भारत , मैं पैदा हुए थे जहां उनके पिता, उजीर सिंह गुरुंग, जोकि ब्रिटिश भारतीय सेना में एक पूर्व सैनिक थे, गोरखा जिले , नेपाल मैंएक पुलिसकर्मी के रूप में सेवारत। उनके संगीत की प्रारंभिक शिक्षा उनकी मां ने बचपन में उन्हें भी एवं उन्हें गाने के लिए प्रोत्साहित भी किया , उन्होंने स्वयं ही नेपाली भारतीय और पश्चिमी वाद्ययंत्र बजाना सीखा। टर्नबुल स्कूल, दार्जिलिंग, मैं अध्ययन के दौरान उन्हें बाइबिल की पंक्तियां गाने के दौरान संगीत से प्रेम हो गया। 1950 के दशक में उनका नेपाली कवि अगम सिंह गिरि के साथ संगति अत्यंत महत्वपूर्ण रही। उन्होंने भानु भक्त स्कूल जिसकी स्थापना गिरि संगीत विद्यालय के द्वारा की गई थी के प्रधानाध्यापक के पद पर नियुक्त किया गया विद्यालयमैं उन्होंने ‘संगीत की कला अकादमी’, की शुरुआत की। 1960 के दशक, अगम सिंह गिरि द्वारा लिखित में अपने प्रसिद्ध गीत 'नौ दो लाख तारा "(भारत में नेपाली प्रवासी भारतीयों के कष्टों के बारे में एक गीत) की रिकॉर्डिंग की। उनकी अकादमी मैं कई प्रसिद्ध संगीतकार जैसे गोपाल योन्जों, कर्मा योन्जो , अरुणा लामा , शरण प्रधान, पीटर कार्थक , इंद्र गजमेर , जितेंद्र हरदेवा और रंजीत गजमेर। वह यहां 1965 से 1962 के लोक मनोरंजन इकाई, पश्चिम बंगाल सरकार दार्जिलिंग मैं मुख्य संगीतकार के रूप में काम किया। सन 1969 में वह काठमांडू नेपाल में आकर बस गए
मृत्यु
7 जून, 2016 की सुबह, गुरुंग ग्रांडे इंटरनेशनल अस्पताल में उसका उपचार के दौरान 79 साल की उम्र में निधन हो गया। गुरुंग पहले अपने घेघा में एक ट्यूमर के उपचार के लिए आए थे। गुरुंग को आईसीयू में भर्ती कराया गया और जीवन रक्षक प्रणाली पर रखा गया था।
उसमान खान ताराकई
उसमान खान ताराकई एक राजनीतिज्ञ है पाकिस्तान के राष्ट्रीय विधानसभा में | वह NA-12 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
प्रखण्ड
प्रखण्ड भारत की एक प्रशासनिक इकाई है।
एक राज्य कई जिलों से मिलकर बना होता है। एक जिले के अन्दर कई प्रखण्ड होते हैं। एक प्रखंड में कई गाँव होते हैं।
कोट्टुचेरी
कोट्टुचेरी (Kottucherry) भारत के पुरुचेरी केन्द्रशासित प्रदेश के कारईकाल ज़िले में स्थित एक गाँव है। यह इसी नाम की कोम्यून का मुख्यालय भी है।
हरमनप्रीत सिंह
हरमनप्रीत सिंह (Harmanpreet Singh) (जन्म ०६ जनवरी १९९६) एक भारतीय पुरुष फ़ील्ड हॉकी के खिलाड़ी है। इन्हें ब्राजील के रियो डि जेनेरियो में आयोजित किये गए 2016 ग्रीष्मकालीन ओलम्पिक खेलों चुना गया।
सेबस्टियन बीएनिएक
सेबस्टियन बीएनिएक एक जर्मन निर्देशक, कलाकार, फोटोग्राफर और लेखक है।
जीवनी
बीएनिएक का जन्म सीजर्नोवासी, पोलैंड में 24 अप्रैल 1975 को हुआ था। उनका बचपन पोलैंड में बिता। 13 साल की उम्र से पहले वह और उसके परिवार ने जर्मनी में प्रवास किया। कला में उनकी गहरी अभिरुचि रही है, विशेष रूप से चित्रकला मे। उन्होने मात्र 20 वर्ष की उम्र में चित्रकला की कई प्रदर्शनियों में भाग लिया। उन्होनेबर्लिन विश्वविद्यालय के ब्राउनश्विक कॉलेज ऑफ आर्ट्स से काला में स्नातकोत्तर किया। उसके बाद उन्होने 2002 में जर्मन फिल्म और टेलीविजन अकादमी फिल्म निर्माण में डिप्लोमा करने के पश्चात कई फिल्मों का निर्माण किया और रियलफेक के नाम से एक पुस्तक भी लिखी।
उत्तर सिक्किम जिला
उत्तर सिक्किम  भारतीय राज्य सिक्किम का एक जिला है। जिले का मुख्यालय मांगन) है। चार जिलों में विभक्त सिक्किम राज्य के उत्तरी सिक्किम जिले का अधिकांश हिस्सा पर्यटकों के लिए प्रतिबंधित है, क्योंकि इस संवेदनशील जिले की सीमा चीन से मिलती है। यहां आने वाले सैलानियों को विशेष अनुमति लेनी पड़ती है। मंगन यहां का जिला मुख्यालय है और इसके आसपास ही अधिकांश आबादी रहती है। मंगन समुद्र तल से 2000 फीट की ऊंचाई पर स्थित है। यहां की जलवायु पूरे साल अनुकूल और संतुलित रहती है। नेपाल की पूर्वी सीमा पर स्थित कंजनजंगा यहां की सबसे ऊंची चोटी है जो 8000 मीटर की ऊंचाई पर है। जिले की प्राकृतिक सुंदरता यहां आने वाले पर्यटकों को मंत्रमुग्ध कर देती है।
प्रमुख आकर्षण
यह ऐतिहासिक स्थल गंगटोक से 17 किलोमीटर दूर उत्तर सिक्किम हाइवे पर स्थित है। इसी स्थान पर नेपचा सरदार टे कुंग टेक और भूटिया सरदार खे भूम-सा के मध्य संधि पर हस्ताक्षर हुआ था। इस संधि की याद में पत्थर के स्तंभ का मैमोरियल बना है। यह स्थान घने जंगलों से घिरा हुआ है और इसके निकट एक मठ भी देखा जा सकता है।
सिक्किम के 6 प्रमुख मठों में एक फोदोंग मठ गंगटोक से करीब 38 किलोमीटर की दूरी पर है। यह मठ कर्गयुपा संप्रदाय से संबंधित है। फोदोंग मठ से 4 किलोमीटर की दूरी पर हाल ही में लगरांग मठ बनाया गया है। यह मठ वास्तुशिल्प की दृष्‍िट से अद्वितीय है।
यमथांग 11800 फुट की ऊंचाई पर स्थित है और गंगटोक से करीब 140 किलोमीटर की दूरी पर है। प्राकृतिक प्रेमियों के लिए यह स्थान स्वर्ग के समान है। जीव-जंतुओं और वनस्पतियां इस स्थान को ओर भी मनमोहक बनाती हैं। अल्‍पाइन फूलों की विविध किस्में यहां देखी जा सकती हैं। यही कारण है कि इसे फूलों की घाटी के नाम से भी जाना जाता है। लचुंग नदी के बाएं तट पर गर्म पानी का एक झरना है जिसे औषधीय गुणों से युक्त माना जाता है। यहां विदेशी पर्यटकों को आने की छूट है। अनेक फिल्मों के दृश्य भी यहां की खूबसूरती में फिल्माए गए हैं।
फोदांग से काबी के बीच ढाल पर स्थित यह स्थान इस क्षेत्र का सबसे बेहतरीन स्थल है। यहां बना फेनसांग मठ निंगमापा बौद्धों के अधीन है। इसका निर्माण 1721 में जिगमे पावो के काल में हुआ था। 1947 में इसमें आग लग गई थी, लामाओं के प्रयासों से इसे 1948 में पुन: बनवा दिया गया। मठ में करीब 300 भिक्षु रह सकते हैं।
जीव-जंतुओं, फलोद्यान और वनस्पतियों से भरपूर यह स्थान गंगटोक से 95 किलोमीटर की दूरी पर है। समुद्र तल से 1585 मीटर की ऊंचाई पर स्थित यह स्थान लंचेन और लंचुंग चू के मध्य स्थित है। यहां की एक चट्टान बेहद लोकप्रिय है। माना जाता है कि गुरू पद्मसंभव ने यहां आराम किया था और उनके पैरों के निशान इसमें मुद्रित हैं।
हिन्दुओं और बौद्धों के बीच लोकप्रिय यह झील सिक्किम की सबसे पवित्र झीलों में एक मानी जाती है। समुद्र तल से 17800 फीट की ऊंचाई पर स्थित यह झील गंगटोक से 190 किलोमीटर की दूरी पर है। माना जाता है कि झील में हमेशा बर्फ जमी रहती थी और यहां पीने के पानी का अभाव था। जब गुरू पद्मसंभव यहां से गुजर तो स्थानीय लोगों ने उनसे पानी की व्यवस्था करने को कहा। लोगों की इस समस्या से निदान के लिए गुरू ने झील का एक हिस्सा स्पर्श किया और बर्फ पिघल गई। कहा जाता है कि कडाके की ठंड में भी झील का यह हिस्सा बर्फ में तब्दील नहीं होता। इस झील को देखने के लिए हमेशा सैलानियों का आना-जाना लगा रहता है।
आवागमन
सिलीगुडी और न्यू जलपाईगुड़ी यहां के सबसे नजदीकी रेलवे स्टेशन हैं। दिल्ली, कोलकाता, गुवाहाटी और अन्य प्रमुख भारत शहरों से यहां के लिए नियमित ट्रेनें हैं। सिलीगुडी 114 और जलपाईगुडी 126 किलोमीटर की दूरी पर है।
उत्तरी सिक्किम राज्य और देश के अनेक शहरों से सड़क मार्ग द्वारा जुड़ा हुआ है। यहां के लिए नियमित बसें और टैक्सियां चलती रहती हैं।
राजमर्मज्ञ
राजमर्मज्ञ (स्टेट्समैन) उन व्यक्तियों को कहते हैं जिन्हें सरकार के किसी उच्च पद पर कार्य का अनुभव हो, या राजनय के क्षेत्र में कार्य किया हो, राष्ट्रीय एवं अन्तरराष्ट्रीय स्तर पर लम्बे समय तक सम्माननीय पद पद रहा हो।
परवेज़ खान आद्वोकेट
परवेज़ खान आद्वोकेट एक राजनीतिज्ञ है पाकिस्तान के राष्ट्रीय विधानसभा में | वह NA-13 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
असद पाशा अल अज्म
असद पाशा अल अज्म; अंग्रेजी: As'ad Pasha al-Azm (أسعد باشا العظم, ‏‎ (जन्म मार्च 1758) दमिश्क का गर्वनर था तुर्क साम्राज्य में गर्वनर के लियेँ वली शब्द का प्रयोग होता था।
देवदरा
देवदरा (Deodara) भारत के मध्य प्रदेश राज्य के मंडला ज़िले में स्थित एक नगर है। समीप ही श्रेष्ठ धारा का पवित्र हिन्दू धार्मिक स्थल है, जो नर्मदा नदी के किनारे स्थित है।
आवागमन
राष्ट्रीय राजमार्ग 30 यहाँ से गुज़रता है, जो इसे सड़क द्वारा कई अन्य स्थानों से जोड़ता है।
मंदर पर्वत
हिन्दू मान्यताओं के अनुसार समुद्र मंथन में देवताओं ने मन्दराचल (मंदार पर्वत) को मथनी बनाया था। सदियों से खड़ा मंदार पर्वत आज भी लोगों की आस्था का केंद्र है। इसे मंदराचल या मंदार पर्वत भी कहते हैं। यह पर्वत बांका जिला के बौंसी में स्थित है। जो बिहार राज्य के पूर्वी भाग में स्तिथ है | सवाल है कि मंदार पर्वत समुद्र से वहां गया कैसे
स्थिति
बिहार राज्य के बांका जिला के बौंसी (Bounsi) में यह पर्वत स्थित है। भागलपुर से बौंसी पहुँचने से पूर्व स्टेट हाइवे - 19 और मंदार विद्यापीठ हॉल्ट के करीब यह पर्वत है। यहाँ से भागलपुर 50 किलोमीटर है। यह पर्वत अक्षांश 240 50’ उत्तर तथा देशांतर 870 4’ पूरब में अवस्थित है।
मान्यता
लोक मान्यता है कि भगवान विष्णु सदैव मंदार पर्वत पर निवास करते हैं। ऐसा माना जाता है कि यह वही पर्वत है, जिसकी मथनी बनाकर देव और दानवों ने समुद्र मंथन किया था। मकर-संक्रांति के अवसर पर यहां एक विशाल मेला भी लगता है जो करीब पंद्रह दिन तक चलता है। मंदार पर्वत से लोगों की आस्थाएं कई रूप से जुड़ी हैं। हिंदुओं के लिए यह पर्वत भगवान विष्णु का पवित्र आश्रय स्थल है तो जैन धर्म को मानने वाले लोग प्रसिद्ध तीर्थंकर भगवान वासुपूज्य से इसे जुड़ा मानते हैं। आदिवासियों के लिए मंदार पर्वत एक सिद्धि क्षेत्र है जहां वे प्रतिवर्ष 13 जनवरी की रात्रि में रातभर राम-लक्ष्मण की साधना करते हैं। यह सबसे बड़ा संताली मेला है जहां प्रतिवर्ष रातभर के लिए एक लाख से अधिक लोग (सफा संप्रदाय के अनुयायी) आते हैं। इस संप्रदाय को बाबा चंदर दास ने बनाया था। बौंसी में लगने वाले प्राचीन बौंसी मेले को अब 'राजकीय मेला' का दर्ज़ा प्राप्त हुआ है।
बौंसी से दक्षिण में रेल और सड़क मार्ग पर स्थित बिहार राज्य का एक महत्वपूर्ण हिस्सा है। इस मेले का इतिहास काफी पुराना है इसमें आदिवासी और गैर-आदिवासी बड़े पैमाने पर मिलजुल कर मेले का आनंद लेते हैं। मेले का मुख्य आकर्षण काले ग्रेनाइट पत्थर से निर्मित सात सौ फीट ऊंचा मंदार पर्वत है। यह अनेक दंत कथाओं को समेटे बौंसी से करीब दो किलोमीटर उत्तर में स्थित है। समुद्र मंथन की पौराणिक गाथा से जुड़ा होने के कारण इसका विशेष महत्व है। मंदार की चट्टानों पर उत्कीर्ण सैकड़ों प्राचीन मूर्तियां, गुफाएं, ध्वस्त चैत्य और मंदिर धार्मिक और सांस्कृतिक गौरव के मूक साक्षी हैं। विभिन्न पुराणों, ऐतिहासिक और धार्मिक ग्रंथों में अनेक बार मंदार पर्वत का नाम आया है स्कंद पुराण में तो मंदार महातम्य नामक एक अलग अध्याय ही है। मंदार वैष्णव संप्रदाय का प्रमुख केंद्र माना जाता है। प्रसिद्ध वैष्णव संत चैतन्य महाप्रभु ने भी अनेक जगह मंदार पर्वत की चर्चा की है। समुद्र मंथन का आख्यान महाभारत के आदि पर्व के 18वें अध्याय में भी है। महाभारत के मुताबिक भगवान विष्णु की प्रेरणा से मेरू पर्वत पर काफी विचार विमर्श के बाद देवताओं और दानवों ने समुद्र को मथा।
पर्व
मकर संक्रांति के दिन मंदार पर्वत की तलहट्टी में उपस्थित पापहरणि तालाब का महत्व तो कुछ और है। लोकमान्यता है कि इस तालाब में स्नान करने से कुष्ठ रोग से मुक्ति मिलती है। लोग मकर संक्रांति के दिन यहाँ आवश्य स्नान करते हैं। जगह-जगह जल रही आग का लुत्फ उठाते हैं। उसके बाद भगवान मधुसूदन की पूजा अर्चना करते हैं। दही-चूड़ा और तिल के लड्डू विशेष रूप से खाए जाते हैं।
इतिहास और पर्यटन
पुरातत्ववेत्ताओं के मुताबिक मंदार पर्वत की अधिकांश मूर्तियां उत्तर गुप्त काल की हैं। उत्तर गुप्त काल में मूर्तिकला की काफी सन्नति हुई थी। मंदार के सर्वोच्च शिखर पर एक मंदिर है, जिसमें एक प्रस्तर पर पद चिह्न अंकित है। बताया जाता है कि ये पद चिह्न भगवान विष्णु के हैं। पर जैन धर्मावलंबी इसे प्रसिद्ध तीर्थंकर भगवान वासुपूज्य के चरण चिह्न बतलाते हैं और पूरे विश्वास और आस्था के साथ दूर-दूर से इनके दर्शन करने आते हैं। एक ही पदचिह्न को दो संप्रदाय के लोग अलग-अलग रूप में मानते हैं लेकिन विवाद कभी नहीं होता है। इस प्रकार यह दो संप्रदाय का संगम भी कहा जा सकता है। इसके अलावा पूरे पर्वत पर यत्र-तत्र अनेक सुंदर मूर्तियां हैं, जिनमें शिव, सिंह वाहिनी दुर्गा, महाकाली, नरसिंह आदि की प्रतिमाएं प्रमुख हैं। चतुर्भुज विष्णु और भैरव की प्रतिमा अभी भागलपुर संग्रहालय में रखी हुई हैं। फ्रांसिस बुकानन, मार्टिन हंटर और ग्लोब जैसे पाश्चात्य विद्वानों की मूर्तियों भी हैं। पर्वत परिभ्रमण के बाद लोग बौंसी मेला की ओर प्रस्थान कर जाते हैं। बौंसी स्थित भगवान मधुसूदन के मंदिर में साल भर श्रद्धालु भक्तों का तांता लगा रहता है। मकर संक्रांति के दिन यहां से आकर्षक शोभायात्रा निकलती है।
भारतीय खनन ब्यूरो
भारतीय खनन ब्यूरो (अंग्रेज़ी:इंडियन ब्यूरो ऑफ माइन्स), भारत का बहु-अनुशासित सरकारी संगठन है। इसकी स्थापना १९४८ में की गई थी। ब्यूरो खनन विकास मंत्रालय, भारत सरकार के अंतर्गत्त कार्य करता है। इसका मुख्य उद्देश्य कोयला, पेट्रोलियम एवं प्राकृतिक गैस, आण्विक खनिज एवं विरल खनिजों के अलावा अन्य खानों में संरक्षण, खनिज संसाधनों के वैज्ञानिक विकास करना है। ब्यूरो की स्थापना १ मार्च १९४८ को हुई थी। ब्यूरो का मुख्यालय इंदिरा भवन, सिविल लाइंस,नागपुर, महाराष्ट्र-४४०१०२ में स्थित है।
भारतीय खान ब्‍यूरो के महानियंत्रक की अध्‍यक्षता में भारतीय खान ब्‍यूरो के 6 तकनीकी प्रभाग हैं तथा इसका मुख्‍यालय नागपुर में है । नागपुर में संयुक्‍त राष्‍ट्र विकास कार्यक्रम की सहायता से स्‍थापित एक आधुनिक खनिज प्रक्रमण प्रयोगशाला और प्रायोगिक संयंत्र है । देश भर में फैले भारतीय खान ब्‍यूरो के 4 आंचलिक कार्यालय, 13 क्षेत्रीय कार्यालय, 2 क्षेत्रीय अयस्‍क प्रसाधन प्रयोगशालाएं और प्रायोगिक संयंत्र हैं। भारतीय खान ब्‍यूरो के कार्यालय अजमेर, बंगलोर, भुवनेश्‍वर, कोलकाता, चेन्‍नई, देहरादुन, गोवा, गुवाहाटी, गांधीनगर, हैदराबाद, जबलपुर, रायपुर, नागपुर, रॉंची और उदयपुर में अवस्थित हैं तथा प्रायोगिक संयत्र और अयस्‍क प्रसाधन प्रयोगशालाएं अजमेर, बंगलोर और नागपुर में अवस्थित हैं।
लक्ष्य
भारतीय खान ब्‍यूरो का प्रमुख लक्ष्‍य खानों के विनियामक निरीक्षण, खनन योजनाओं के अनुमोदन और पर्यावरण प्रबंधन योजनाओं के माध्‍यम से देश के (तटीय और अपतटीय) दोनों खनिज संसाधनों के सुव्‍यवस्थित और वैज्ञानिक विकास को बढ़ावा देना है ताकि पर्यावरण पर होने वाले दुष्‍प्रभाव को कम से कम किया जा सके । इसके प्रमुख लक्ष्य ये हैं-
कोलम-तिरुवनन्तपुरम प्रदेश
भारत के औद्योगिक क्षेत्र यह औद्योगिक प्रदेश तिरुवनंतपुरम कोलम अलवाय अरनाकुलम्‌ और अल्लापुझा जिलों में फ़ैला हुआ है। बागान कॄषि और जलविद्युत इस प्रदेश को औद्योगिक आधार प्रदान करते हैं। भारत के औद्योगिक क्षेत्र देश की खनिज पेटी से बहुत दूर स्थित होने के कारण कॄषि उत्पाद प्रव्रफमण और बाहृजार अभिविन्यस्त हल्के उद्योगों की इस प्रदेश पर से अधिकता है। उनमें से सूती वस्त्र उद्योग चीनी रबड़ माचिस शीशा रासायनिक उर्वरक और मछली आधारित उद्योग महत्वपूर्ण हैं। खाद्य प्रक्रमण कागज नारियल रेशा उत्पादक एल्यूमीनियम और सीमेंट उद्योग भी महत्वपूर्ण हैं। कोची में पेट्रालियम परिशोधनशाला की स्थापना ने इस प्रदेश के उद्योगों को एक नया विस्तार प्रदान किया है। कोलम तिरुवनंतपुरम्‌ अलुवा कोची अलापुझा और पुनालूर महत्वपूर्ण औद्योगिक केंद्र हैं।
तंत्र साहित्य (भारतीय)
भारतीय तंत्र साहित्य विशाल और वैचित्र्यमय साहित्य है। यह प्राचीन भी है तथा व्यापक भी। वैदिक वाङ्मय से भी किसी किसी अंश में इसकी विशालता अधिक है। चरणाव्यूह नामक ग्रंथ से वैदिक साहित्य का किंचित् परिचय मिलता है, परन्तु तन्त्र साहित्य की तुलना में उपलब्ध वैदिक साहित्य एक प्रकार से साधारण मालूम पड़ता है। तांत्रिक साहित्य का अति प्राचीन रूप लुप्त हो गया है। परन्तु उसके विस्तार का जो परिचय मिलता है उससे अनुमान किया जा सकता है कि प्राचीन काल में वैदिक साहित्य से भी इसकी विशालता अधिक थी और वैचित्र्य भी। संक्षेप में कहा जा सकता है कि परम अद्वैत विज्ञान का सूक्ष्मातिसूक्ष्म विश्लेषण और विवरण जैसा तंत्र ग्रंथों में है, वैसा किसी शास्त्र के ग्रंथों में नहीं है। साथ ही साथ यह भी सच है कि उच्चाटन, वशीकरण प्रभृति क्षुद्र विद्याओं का प्रयोग विषयक विवरण भी तंत्र में मिलता है। स्पष्टत: वर्तमान हिंदू समाज वेद-आश्रित होने पर भी व्यवहार-भूमि में विशेष रूप से तंत्र द्वारा ही नियंत्रित है।
परिचय
'तंत्र' तथा 'आगम' दोनों समानार्थक शब्द हैं। किसी-किसी स्थान में आगम शब्द के स्थान में, 'निगम' शब्द का भी प्रयोग दिखाई देता है। फिर भी यह सच है कि तंत्र समझने के लिये आगम शब्द का 'शब्दप्रमाण' रूप में अर्थात् आप्तवचन रूप में व्यवहार करते थे। अंग्रेजी में जिसे, रिविलेशन, (revelation) कहते हैं, ये आगम प्राय: वही हैं। लौकिक आप्तपुरूषों से अलौकिक आप्तपुरूषों का महत्त्व अधिक है, इसमें संदेह नहीं। वेद जिस प्रकार हिरणयगर्भ अथवा ब्रह्म के साथ संश्लिष्ट है, उसी प्रकार तंत्र मूलत: शिव और शक्ति के साथ संश्लिष्ट है। जैसे शिव के, वैसे ही शक्ति के भिन्न रूप हैं। भिन्न रूपों से विभिन्न प्रस्थानों के तंत्रो का आविर्भाव हुआ था। इसी प्रकार शैव तथा शाक्त तंत्र के अनुरूप वैष्णव तंत्र भी है। 'पांचरात्र', अथवा 'सात्वत', आगम इसी का नामांतर है। वैष्ण्णव के सदृश गणपति और सौर आदि संप्रदायों में भी अपनी धारा के अनुसार आगम का प्रसार है। डॉ॰ श्रेडर ने 'अहिर्बुध्न्य संहिता' की भूमिका में पांचरात्र आगम के विषय में एक उत्कृष्ट निबंध प्रकाशित किया था,जिससे पता चलता है कि वैष्णव आगम का भी अति विशाल साहित्य है। परंतु यहाँ वैष्णव तंत्र के विषय में कुछ विस्तृत आलोचना न कर शैव और शाक्त आगमों की आलोचना ही प्रस्तुत है।
तांत्रिक साहित्य की विशेषताएँ
वैसे तो तंत्र एक समांगी (coherent) परिपाटी नहीं कही जा सकती किन्तु तांत्रिक साहित्य में-
तंत्र साहित्य का वर्गीकरण
मूल तंत्र साहित्य सामान्यत: तीन भागों में विभक्त हो सकता है-
आदि आगम
विस्तृत विवरण के लिये  प्राचीन तंत्र साहित्य  देखें।
माध्यमिक तंत्र-साहित्य
विस्तृत विवरण के लिये  माध्यमिक तंत्र-साहित्य  देखें।
शीतोष्ण कटिबन्धीय जलवायु
शीतोष्ण कटिबंधीय जलवायु 45 डिग्री अक्षांश से ले कर 66 डिग्री अक्षांश के बीच पाई जाती है. पर कुस जगह जो अधिक उचाई पर स्थित हो वहा पर पाई जाती है.
तंत्र साहित्य (भारतीय)
तंत्रसाहित्य के विशिष्ट आचार्य
विस्तृत विवरण के लिये  तंत्रसाहित्य के विशिष्ट आचार्य  देखें।
अनुवाद
अधिकांश हिन्दू तन्त्र ग्रन्थों के अनुवाद नहीं हुए हैं। लेकिन विज्ञान भैरव तन्त्र इसका अपवाद है जिसके अनेकानेक अनुवाद हुए हैं।
सर जॉन वुडरॉफ ने महानिर्वाणतन्त्र का सन १९१३ में अंग्रेजी भाषा में अनुवाद किया। इसके साथ ही उन्होने कई अन्य तन्त्र ग्रन्थों का भी अनुवाद किया। इसके अलावा मालिनीविजयोत्तरतन्त्र, किरणतन्त्र, और पराख्यातन्त्र के भी पश्चिमी भाषाओं में अनुवाद हुए हैं।
छत्तीसगढ़ के जल प्रपात
जलप्रपात
चित्रकोट
जगदलपुर से 39 किलोमीटर दूर इन्द्रावती नदी पर यह जलप्रपात बनता है। समीक्षकों ने इस प्रपात को आनन्द और आतंक का मिलाप माना है। 90 फुट उपर से इन्द्रावती की ओजस्विन धारा गर्जना करते हुये गिरती है। इसके बहाव में इन्द्रधनुष का मनोरम दृश्य, आल्हादकारी है। यह बस्तर संभाग का सबसे प्रमुख जलप्रपात माना जाता है। जगदलपुर से समीप होने के कारण यह एक प्रमुख पिकनिक स्पाट के रूप में भी प्रसिद्धि प्राप्त कर चुका है।
प्रकाशक - समीर वर्मा (रायपुर), दिनांक - 10.08.2021
बस्तर में झरनों की कमी नहीं है. यहां तकरीबन हर 60 से 70 किलोमीटर के अंतराल में आपको वाटरफाल मिल जाएंगे, लेकिन इनमें से कई ऐसे हैं जिन तक आज भी कोई सैलानी नहीं पहुंच पाया है. बस्तर का तीरथगढ़ जलप्रपात भी देशभर में काफी मशहूर है. यहां पहाड़, जल और जंगल का ऐसा अनूठा संगम है जहां हर प्रकृति प्रेमी खुद को पहुंचने से रोक नहीं पाता. बस्तर पहुंचने वाला हर सैलानी चित्रकोट के साथ-साथ तीरथगढ़ जलप्रपात भी जरूर पहुंचता है. इसे अगर दूध का झरना भी कहा जाए तो गलत नहीं होगा. चित्रकोट से इसकी दूरी करीब 57 किलोमीटर है. तीरथगढ़ एक ऐसा वॉटरफाल है जहां दो नदियों का संगम भी होता है. दो सहायक नदियां मुनगा और बहार यहां एक होकर सैलानियों के लिए एक मनोरम दृश्य का निर्माण करती है.
तीरथगढ़ में दरअसल एक नहीं, बल्कि दो-दो झरने है, जो एक के बाद एक पहाड़ों और घने जंगलों के बीच भू-भाग में गिरती है. मजे की बात तो ये यहां दोनों ही झरनों की खूबसूरती को बेहद करीब से निहार सकते हैं. घरे वृक्षों के बीच पहाड़ों पर बनी सीढ़ियों की मदद से आप गहरी खाई में भी उतर सकते हैं, जहां से मुनगा-बहार नदी के सफर की शुरूआत होती है. तीरथगढ़ जलप्रपात को भारत के सबसे ऊंचे वॉटरफाल्स में गिना जाता है. इसकी ऊंचाई करीब 300 फीट है. यहां प्रकृति की सुंदरता हर रूप में विराजमान है. जहां बस पर्यावरण में खो जाने का मन करता है. यहां आदिवासियों की जिंदगी वैसे तो जरा भी आसान नहीं, लेकिन बस्तर आने पर बस्तरिया हो जाने का मन करता है. शांत माहौल में चिड़ियों की चहचहाहट, 300 फीट की ऊंचाई से गिरता झरना, खूबसूरती की मिसाल पेश करते हरे-भरे पेड़ और बरसाती बूंदों का गिले पत्तों से गिरना... ये सब कुछ आपको एक साथ बस्तर में मिलेंगे. तीरथगढ़ जल प्रपात में मिलेंगे.
छत्तीसगढ़ के पहचान की बात हो और बस्तर का नाम ना लिया जाए ऐसा हो ही नहीं सकता. बस्तर... वैसे तो बस्तर को जानने वालों के लिए इसका नाम ही काफी है. पहाड़ों, जंगलों, झरनों और नदियों से घिरा ये इलाका अपने आंचल में कई राज समेटे हुआ है. यहां की संस्कृति, सभ्यता, आदिवासियों का रहन-सहन अपने आप में ही अनूठा है, लेकिन जो लोग बस्तर को नहीं जानते उन्हें यहां सिर्फ लाल आतंक यानी नक्सलियों का साया ही नजर आता है. प्रकृति के असली सौंदर्य को अपने रोम-रोम में समेटे बस्तर में जंगलों के बीच इतने झरने हैं, जहां आज भी सैलानी पहुंच नहीं पाए हैं.
समय के साथ-साथ बस्तर के वो राज भी खुल रहे हैं, जो इतने दिलचस्प और रोचक है कि उसे एक्सप्लोर करने दूसरे राज्यों से भी घुमक्कड़ी कहें या रमता जोगी यहां पहुंच ही जाते हैं. वैसे तो बस्तर को जानने और समझने के लिए काफी कुछ है, लेकिन शुरूआत हमेशा चित्रकोट जलप्रपात से होती है. बस्तर के 16 श्रिंगारों में से एक है चित्रकोट जलप्रपात. चित्रकोट वाटरफाल, 90 फीट की ऊंचाई से गिरता ये झरना इंद्रावती नदी की खूबसूरती पर चार चांद लगा देता है. देशभर में ये जलप्रपात नियाग्रा फॉल के नाम से भी जाना जाता है. यहां तक पहुंचने के लिए सबसे पहले आपको जगदलपुर पहुंचना होगा. यहां से केवल 40 किलोमीटर दूर आपको प्राकृतिक सौंदर्य का ये अनोखा और मनमोहक संगम नजर आएगा. इस बीच सफर में आप ये कहने से खुद को रोक नहीं पाएंगे कि वाकई प्रकृति ने यहां हर कदम को बड़ी ही खूबसूरती और फुर्सत से बनाया है. यहां घूमने के लिए सबसे अच्छा समय मानसून का होता है. क्योंकि इन दिनों इंद्रावती नदी अपने उफान पर होती है. चित्रकूट जलप्रपात देश का सबसे चौड़ा वाटरफाल है. बारिश के मौसम में इसकी चौड़ाई 150 मीटर होती है. रात की खामोशी में झरने की आवाज आपको 3 से 4 किलोमीटर दूर भी सुनाई देगी. मानों पानी की हर एक बूंद चीख-चीख कर चित्रकूट से गिरने की गौरवगाथा का गान कर रही हो. चित्रकोट जलप्रपात वैसे तो हर मौसम में दर्शनीय है, लेकिन बारिश के दिनों में इसे देखना अधिक रोमांचकारी अनुभव होता है. वर्षा में ऊंचाई से विशाल जलराशि की गर्जना रोमांच और सिहरन पैदा कर देती है. पर्यटकों के यहां आने के लिए जुलाई-अक्टूबर के बीच का समय सबसे सही होता है. चित्रकोट जलप्रपात के आसपास घने जंगल हैं जो उसकी प्राकृतिक सौंदर्यता को और बढ़ा देती है. रात के अंधेरे में भी आप झरने का रोमांच ले सकते हैं, क्योंकि यह जगह रोशनी के साथ सुसज्जित किया हुआ है. अलग-अलग अवसरों पर इस जलप्रपात से कम से कम तीन और अधिकतम सात धाराएं गिरती हैं. झरने के किनारे पर एक विशालकाय शिवलिंग और महादेव का मंदिर भी है. जो हाल फिलहाल में ही बनाया गया है, लेकिन झरने के नीचे अगर आप जाएं तो सैकड़ों की संख्या में छोटे-छोटे शिवलिंग मिलेंगे. इनमें से कई शिवलिंग प्राचीन काल के भी मानें जाते हैं, जिनके ऊपर झरने का पानी सीधे आकर गिरता है, मानों भगवान शिव का जलाभिषेक हो रहा हो. चित्रकोट जलप्रपात की सुंदराता को करीब से निहारने के लिए यहां बोटिंग का आनंद भी ले सकते हैं. नदी में उतरकर 90 फीट की ऊंचाई से गिरते विशाल जलधारा को देखना और उसे महसूस करना थोड़ा डरावना जरूर, लेकिन उत्साह से भरपूर होता है.
सातधारा
इन्द्रावती नदी पर स्थित यह प्रपात सात धाराओं के रूप में नीचे गिरता है। यह जगदलपुर से 68 किलोमीटर दूर बारसूर नगरी से सात किलोमीटर  के अन्तराल में अवस्थित है। यह भेड़ाघाट की तरह दर्शनीय है। सात धाराएं क्रमश: १.बोधधारा, २.कपिल धारा, ३.पांडवधारा, ४.कृष्णधारा, ५.शिवधारा, ६.शिवचित्र धारा ७. बाण धारा|
महादेव धूमट प्रपात
जगदलपुर से 27 किलोमीटर दूर मावली भाटा के पुजारी पारा पर प्रपात स्थित है। शीतकाल में यह अत्यधिक दर्शनीय है। बस्तरवासी इसे तीरथगढ़ जलप्रपात का गुरु जलप्रपात कहते हैं।
चित्रकोट जल प्रपात
ये लेख समीर वर्मा (रायपुर) ने लिखे हैं. जो पेशे से एक पत्रकार हैं.